Τα ασφαλιστικά βάρη στη θαλάσσια ασφάλιση φορτίου
Creators: name: Καρατζιά, Αθηνά Απόστολου
Publisher: name: Aristotle University of Thessaloniki
Year: 2020
Subjects: Φορτίο
Θαλάσσια ασφάλιση
Ασφαλιστικά βάρη
Cargo
Maritime insurance
Insurance burdens

description: Η παρούσα μεταπτυχιακή διατριβή αναφέρεται στα ασφαλιστικά βάρη τα οποία επιβάλλονται όταν συνάπτεται θαλάσσια ασφαλιστική σύμβαση κατά θαλάσσιων κινδύνων από τους οποίους απειλείται το φορτίο. Τα ασφαλιστικά βάρη λειτουργούν όπως σε κάθε ασφαλιστική σύμβαση και κατά συνέπεια βαρύνουν το λήπτη της ασφάλισης, από τη στιγμή που ξεκινούν οι διαπραγματεύσεις για τη σύναψη της σύμβασης και εκτείνονται καθ΄ όλη την τυπική διάρκεια της σύμβασης, μέχρι και την επέλευση της ασφαλιστικής περίπτωσης, αν και εφόσον αυτή επέλθει. Στην παρούσα μελέτη θα αναλυθούν τα τέσσερα ασφαλιστικά βάρη όπως αυτά ανακύπτουν με χρονική σειρά, ήτοι το ασφαλιστικό βάρος της προσυμβατικής αναγγελίας, το ασφαλιστικό βάρος δήλωσης της επίτασης του κινδύνου, το ασφαλιστικό βάρος αποφυγής ή μείωσης της ζημίας και τέλος το ασφαλιστικό βάρος της ειδοποίησης του ασφαλιστή για την επέλευση της ασφαλιστικής περίπτωσης. Ωστόσο, δεδομένου ότι πρόκειται για θαλάσσια ασφάλιση και κατά συνέπεια εφαρμόζεται ο Κώδικας Ιδιωτικού Ναυτικού Δικαίου, ιδιαίτερη σημασία έχει να τονιστεί ότι, για τα ασφαλιστικά βάρη για τα οποία προέβλεψε ο ανωτέρω Νόμος, εφαρμόζεται αυτός ως ειδικότερος έναντι των διατάξεων του Ασφαλιστικού Νόμου, ο οποίος ως γενικότερος νόμος εφαρμόζεται μόνο συμπληρωματικά για τις περιπτώσεις που δεν προβλέπει ο Κώδικας Ιδιωτικού Ναυτικού Δικαίου. Συγκεκριμένα, μόνο το πρώτο ασφαλιστικό βάρος, αυτό της προσυμβατικής αναγγελίας, δε θεσπίζεται με ειδική διάταξη στον Κώδικα Ιδιωτικού Ναυτικού Δικαίου και για αυτό το λόγο εφαρμόζεται εξ’ ολοκλήρου η γενική διάταξη του άρθρου 3 του Ασφαλιστικού Νόμου προσαρμοσμένου στη θαλάσσια ασφάλιση του φορτίου και στις διατάξεις του Κώδικα Ιδιωτικού Ναυτικού Δικαίου. Για τα υπόλοιπα τρία ασφαλιστικά βάρη, εφαρμόζονται οι διατάξεις του Κώδικα Ιδιωτικού Ναυτικού Δικαίου, οι οποίες ως ειδικότερες εκτοπίζουν τις διατάξεις του Ασφαλιστικού Νόμου, ο οποίος για αυτά εφαρμόζεται μόνο συμπληρωματικά.
description: This Thesis refers to insurance burdens imposed when a maritime insurance contract is concluded against sea risks from which the cargo is threatened. The insurance burdens work as in any insurance contract and as a consequence they are borne by the person who has received the insurance, as soon as negotiations for the conclusion of the contract begin and extend throughout the typical duration of the contract, until the occurrence of the insurance case if and when it occurred. Τhis study will analyze the four insurance burdens as they arise in time order, namely the insurance burden of the pre-contractual notice, the insurance burden of the risk augmentation statement, the insurance burden to avoid or reduce damage and finally the insurance burden of the insurer's notice of the occurrence of the insurance case. However, given that this is maritime insurance and therefore the Code of private maritime law is applied, it is of particular importance to point out that, for the insurance burdens for which the above law provided, it is applied as specific to the provisions of the Insurance Law, which as a more general law is applied only in addition to cases not provided for by the Code of private maritime law. Specifically, only the first insurance burden, that of pre-contractual notice, is not established by a special provision in the Code of private maritime law and for this reason the general provision of Article 3 of the Insurance Law adapted to maritime cargo insurance and the provisions of the Code of private maritime law is totally applied. For the remaining three insurance burdens, the provisions of the Code of private maritime law apply, which as more specific displace the provisions of the Insurance Law, which for them is applied only in addition.